ফের রবিনসন স্ট্রিটের ছায়া! মায়ের পচাগলা দেহ আগলে ছেলে

নয়া দিল্লি: এবার হাওড়াতেও রবিনসন স্ট্রিটের (Robinson Street Case) ছায়া। ডিম পাচেক মায়ের পচা গলা দেহ আগলে ঘরে পড়ে রইল ছেলে। রবিবার বাড়ি থেকে দুর্গন্ধ বের হতেই সন্দেহ হয় প্রতিবেশীদের। স্থানীয় থানা দাসনগরের খবর দেন তারা। পুলিশ এসে দেহ উদ্ধার করে নিয়ে যায়। চাঞ্চল্যকরী ঘটনাটি ঘটেছে হাওড়ার বালিটিকুরি জেলেপাড়ায়।

পুলিশ সূত্রে খবর, মৃত মহিলার নাম রাসমণি নন্দী (৬৫)। রিতার পুত্র সুরজ নন্দী মানসিক অবসাদগ্রস্ত। বাড়িতে মা ও ছেলে দুজনে একাই থাকতেন। দীর্ঘদিন ধরে অসুস্থ ছিলেন সুরজ। এদিন সকাল থেকেই বাড়ির আশেপাশে পচা গন্ধ বের হতে থাকে। বাড়ির দরজা ভেতর থেকে বন্ধ দেখে সন্দেহ হয় এলাকার বাসিন্দাদের।

আরও পড়ুন: ফের লাইনচ্যুত মালগাড়ি

জানা গিয়েছে, প্রতিবেশীরাই আত্মীয়দের খবর দেন। জানানো হয়েছে দাসনগর থানায়। পুলিশ এসে দরজা ভাঙতেই দুর্গন্ধের পরিমাণ তীব্র হয়ে ওঠে। তারপরই পুলিশ অবাক হয়ে যায়। খাটের মধ্যে পড়ে মৃতদেহ। শরীরের একাধিক জায়গায় পচন ধরে। ঘরে মৃতদেহ আগলে পড়ে ছেলে সুরজ নন্দী।

প্রাথমিক তদন্তে পুলিশের অনুমান, চার থেকে পাঁচ দিন আগে মৃত্যু হয়েছে রাসমণি নন্দীর। সেই থেকেই দেহ আগলে বসেছিলেন তাঁর ছেলে। স্থানীয় বাসিন্দারা জানিয়েছেন, মা ও ছেলেকে বেশ কিছুদিন ধরেই দেখা যায়নি। তাঁর মধ্যে কোনও অসুস্থতার কারণে হয়তো ওই মহিলা মারা গিয়েছেন।